AAV วิ่งฉิว 3 วันติด! บวกต่อ 11% รับผลดีคลายล็อกดาวน์-รัฐเตรียมกระตุ้นท่องเที่ยว
AAV วิ่งฉิว 3 วันติด! บวกต่อ 11% รับผลดีคลายล็อกดาวน์-รัฐเตรียมกระตุ้นท่องเที่ยว ล่าสุดอยู่ที่ 2.10 บาท บวก 0.22 บาท หรือ 11.70% มูลค่าซื้อขาย 280.76 ล้านบาท
AAV วิ่งฉิว 3 วันติด! บวกต่อ 11% รับผลดีคลายล็อกดาวน์-รัฐเตรียมกระตุ้นท่องเที่ยว ล่าสุดอยู่ที่ 2.10 บาท บวก 0.22 บาท หรือ 11.70% มูลค่าซื้อขาย 280.76 ล้านบาท
27 พ.ค. 2563

ผู้สื่อข่าวรายงานว่า ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ล่าสุด ณ เวลา 10.21 น. อยู่ที่ 2.10 บาท บวก 0.22 บาท หรือ 11.70% สูงสุดที่ 2.12 บาท ต่ำสุดที่ 1.97 บาท ด้วยมูลค่าซื้อขาย 280.76 ล้านบาท ทั้งนี้ราคาหุ้นปรับตัวขึ้น 3 วันติด นับตั้งแต่ราคาหุ้นอยู่ที่ระดับ 1.71 บาท เมื่อวันที่ 22 พ.ค.2563

 
โดย บล.เคจีไอ (ประเทศไทย) ระบุในบทวิเคราะห์แนะ “เก็งกำไร” หุ้น AAV ราคาเป้าพื้นฐาน 2.08 บาท ประเมินรับ Sentiment บวกจากภาครัฐฯเตรียมออกมาตรการกระตุ้นการท่องเที่ยว ในช่วงครึ่งหลังปีนี้  และการผ่อนคลายมาตรการล็อกดาวน์ ทั้งในไทยและหลายประเทศ รวมถึงการแข่งขันด้านราคาหลังจากนี้จะลดลง เพราะสายการบินคู่แข่งหลายรายสถานะทางการเงินอ่อนแอ
อย่างไรก็ดีผลการดำเนินงานไตรมาส 2/63 ของ AAV คาดว่าจะขาดทุนสุทธิจากมาตรการล็อกดาวน์ และจะฟื้นตัวได้บ้างในช่วงครึ่งปีหลัง จึงแนะ”เก็งกำไร”สำหรับนักลงทุนที่รับความเสี่ยงได้
ส่วน บล.คิงส์ฟอร์ด ระบุในบทวิเคราะห์ แนะนำ “ซื้อเก็งกำไร” หุ้น AAV ราคาเป้าหมาย 1.96 บาท/หุ้น รับปัจจัยหนุนจากการคลายล็อคดาวน์เฟส 3 ในช่วงต้นเดือนหน้า หนึ่งในนั้นน่าจะมีการอนุญาตให้เดินทางข้ามจังหวัด พร้อมทั้งการปรับเวลาเคอร์ฟิว เพื่อกระตุ้นการท่องเที่ยวภายในประเทศ ติดตามประเด็น ททท.เสนอรัฐจัดแพ็คเกจไทยเที่ยวไทย แจกคูปองส่วนลดที่พัก 40-50% ซึ่งจะช่วยกระตุ้นให้นักท่องเที่ยวในประเทศมีการเดินทางเพิ่มมากขึ้น
โดยหุ้นที่ได้รับประโยชน์นอกจากกลุ่มโรงแรมแล้วยังมีสายการบินอย่าง AAV ที่มีส่วนแบ่งตลาดในประเทศ 34% ปัจจุบันกลับมาบินในประเทศแล้วบางส่วน หากสามารถเพิ่มเที่ยวบินหรือผ่อนคลาย Social Distancing เร็วน่าจะทำให้ความคาดหวังผลประกอบการฟื้นตัวในช่วงครึ่งหลังปี 2563 มีน้ำหนกมากขึ้น